इसके पहले सुबह सदन की बैठक शुरू होते ही कांग्रेस सदस्य आसन के समक्ष आ गए और सरकार पर तानाशाही चलाने का आरोप लगाते हुए नारेबाजी करने लगे। इसी बीच बीजद के सदस्य भी पोलावरम परियोजना का विरोध करते हुए आसन के समक्ष आ गए। बीजद के कई सदस्यों के हाथों में पोस्टर भी थे। उनका कहना था कि इस परियोजना से ओड़िशा को नुकसान होगा। इससे पहले नकवी ने आरोप लगाया कि कांग्रेस ने सदन को बंधक बना लिया है। उन्होंने आसन से अनुरोध किया कि उनके संवैधानिक अधिकारों की रक्षा की जाए। कांग्रेस छोड़कर पूरा सदन चाहता है कि सदन में चर्चा हो। जनता ने कांग्रेस को जनादेश नहीं दिया तो वे जनता से बदला ले रहे हैं और विकास को अवरुद्ध कर रहे हैं।